OZNÁMENIE O STRATEGICKOM DOKUMENTE

**PROGRAM ODPADOVÉHO HOSPODÁRSTVA**

**Prešovského kraja na roky 2016 – 2020**

**I. Základné údaje o obstarávateľovi**

**1. Názov:**

Okresný úrad Prešov

Odbor starostlivosti o životné prostredie

**2. Identifikačné číslo:**

00151866

**3. Adresa sídla:**

Námestie mieru 3, 081 92 Prešov

**4. Meno, priezvisko, adresa, telefónne číslo a iné kontaktné údaje oprávneného zástupcu obstarávateľa:**

PaedDr. Miroslav Benko, MBA - vedúci odboru starostlivosti o životné prostredie

Námestie mieru 3, 081 92 Prešov

Tel: 051/ 7082330

**5. Meno, priezvisko, adresa, telefónne číslo a iné kontaktné údaje kontaktnej osoby, od ktorej možno dostať relevantné informácie o strategickom dokumente, a miesto na konzultácie:**

MVDr. Beáta Fedorková

Odbor starostlivosti o životné prostredie,

oddelenie štátnej správy vôd a vybraných zložiek životného prostredia kraja

Námestie mieru 3, 081 92 Prešov

Tel: 051/708 2421

beata.fedorkova@minv.sk

Ing. Eva Bryndzová

Odbor starostlivosti o životné prostredie,

oddelenie štátnej správy vôd a vybraných zložiek životného prostredia kraja

Námestie mieru 3, 081 92 Prešov

Tel: 051/708 2314

eva.bryndzova@minv.sk

**II. Základné údaje o strategickom dokumente**

1. **Názov:**

Program odpadového hospodárstva Prešovského kraja na roky 2016 – 2020

1. **Charakter:**

Program odpadového hospodárstva Prešovského kraja na roky 2016 – 2020 (ďalej len program kraja) je strategickým dokumentom, ktorý určuje smerovanie odpadového hospodárstva na vytýčené obdobie. Vzťahuje sa na celé územie Prešovského kraja.

Tento strategický dokument podlieha povinnému hodnoteniu podľa § 4 ods. 1 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon o posudzovaní vplyvov na ŽP“).

Program kraja musí byť v súlade s platným programom odpadového hospodárstva Slovenskej republiky na roky 2016-2020 (ďalej „POH SR“) a obsahuje skutočnosti uvedené v § 9 ods. 2 zákona č. 79/2015 Z. z. o odpadoch a o zmene a doplnení niektorých zákonov okrem písm. g), m) a o) so zameraním na územie kraja, pre ktorý sa vypracúva.

Záväzná časť programu kraja obsahuje

- cieľové smerovanie nakladania s určenými prúdmi odpadov a množstvami odpadov v určenom čase a opatrenia na ich dosiahnutie,

- cieľové smerovanie nakladania s polychlórovanými bifenylmi a zariadeniami obsahujúcimi polychlórované bifenyly v určenom čase a opatrenia na ich dosiahnutie,

- opatrenia na zvyšovanie prípravy na opätovné použitie a recykláciu komunálnych odpadov,

- opatrenia na zvyšovanie prípravy na opätovné použitie a recykláciu stavebných odpadov a odpadov z demolácií,

- osobitnú kapitolu o nakladaní s obalmi a odpadom z obalov vrátane podpory preventívnych opatrení a systémov opätovného použitia obalov.

Smerná časť programu kraja obsahuje

- posúdenie potreby budovania nových zariadení na spracovanie odpadov, potreby zvýšenia kapacity alebo uzatvorenia existujúcich zariadení na spracovanie odpadov,

- posúdenie potreby budovania nových systémov zberu odpadov,

- vyhodnotenie užitočnosti prijatých opatrení,

- rozsah finančnej náročnosti programu a návrhy na vybudovanie zariadení na nakladanie s odpadmi regionálneho významu.

Platný POH Slovenskej republiky a program kraja sú podkladom pre opatrenia na predchádzanie vzniku odpadov, nakladanie s odpadmi, dekontamináciu a na spracúvanie územnoplánovacej dokumentácie.

**3. Hlavné ciele:**

Program kraja sa vydáva na obdobie piatich rokov, t.j. na roky 2016 – 2020. Je vypracovaný v súlade s POH SR na roky 2016 – 2020, ktorý schválila Vláda Slovenskej republiky uznesením

č. 562 zo dňa 14.10.2015.

Ciele a opatrenia v záväznej časti programu kraja budú v súlade s hierarchiou odpadového hospodárstva v zmysle § 6 zákona č. 79/2015 Z. z. o odpadoch a o zmene a doplnení niektorých zákonov (ďalej zákon o odpadoch) a článku 4 Smernice Európskeho parlamentu a rady 2008/98/ES z 19. novembra 2008 o odpade a o zrušení určitých smerníc zamerané na:

a) predchádzanie vzniku odpadov,

b) príprava na ich opätovné použitie,

c) recyklácia,

d) iné zhodnocovanie, napr. energetické zhodnocovanie odpadov,

e) zneškodňovanie odpadov.

1. **Obsah:**

1. ZÁKLADNÉ ÚDAJE PROGRAMU KRAJA

2. CHARAKTERISTIKA AKTUÁLNEHO STAVU ODPADOVÉHO HOSPODÁRSTVA

3. VYHODNOTENIE PREDCHÁDZAJÚCEHO PROGRAMU

4. ZÁVÄZNÁ ČASŤ PROGRAMU

5. SMERNÁ ČASŤ PROGRAMU

**5. Uvažované variantné riešenia:**

Vzhľadom na charakter tohto strategického dokumentu ako aj vzhľadom k procesu jeho spracovávania je POH Prešovského kraja na roky 2016 - 2020, vypracovaný v jednom variantnom riešení.

**6. Vecný a časový harmonogram prípravy a schvaľovania:**

* Oznámenie o strategickom dokumente

Termín: apríl 2016

* Rozsah hodnotenia strategického dokumentu

Termín: máj 2016

* Pripomienky verejnosti k rozsahu hodnotenia

Termín: jún 2016

* Predloženie správy o hodnotení a zverejnenie správy o hodnotení strategického dokumentu a návrhu strategického dokumentu

Termín: august 2016

* Verejné prerokovanie správy o hodnotení strategického dokumentu, lehota na pripomienky

Termín: september 2016

* Okresný úrad zabezpečí odborný posudok

Termín: október 2016

* Záverečné stanovisko z posúdenia strategického dokumentu

Termín: november 2016

* Vydanie záväznej časti programu vyhláškou

Termín: december 2016

**7. Vzťah k iným strategickým dokumentom:**

Program kraja nadväzuje na predchádzajúci Program odpadového hospodárstva Prešovského kraja na roky 2011 – 2015.

Súvisiace strategické dokumenty:

POH SR na roky 2016 – 2020, ktorý schválila Vláda Slovenskej republiky uznesením č. 562

zo dňa 14.10.2015.

**8. Orgán kompetentný na jeho prijatie:**

Okresný úrad Prešov

**9. Druh schvaľovacieho dokumentu:**

Vyhláška okresného úradu

**III. Základné údaje o predpokladaných vplyvoch strategického dokumentu na životné prostredie vrátane zdravia**

**1. Požiadavky na vstupy:**

Zákon č. 79/2015 Z. z. o odpadoch v § 9 ods. 4 určuje pre okresný úrad v sídle kraja povinnosť vypracovať program kraja. Vstupom je vyhodnotenie predchádzajúceho programu kraja vypracovaného na roky 2011 - 2015, POH SR na roky 2016-2020, analýza súčasného stavu odpadového hospodárstva Prešovského kraja.

**2. Údaje o výstupoch:**

Výstupom je strategický dokument, ktorý určí záväzné ciele pre celú oblasť odpadového hospodárstva Prešovského kraja a zároveň aj opatrenia nevyhnutné na dosiahnutie týchto cieľov.

**3. Údaje o priamych a nepriamych vplyvoch na životné prostredie:**

Dosahovaním cieľov vytýčených v záväznej časti programu odpadového hospodárstva by malo dochádzať k zlepšovaniu stavu jednotlivých zložiek životného prostredia. Negatívne vplyvy na životné prostredie sa neočakávajú.

**Priame pozitívne vplyvy strategického dokumentu na ovzdušie** budú predovšetkým dôsledkom:

* znižovania množstva biologicky rozložiteľných odpadov ukladaných na skládky (zníži sa množstvo skládkových plynov, zápach obťažujúci obyvateľov)
* znižovania množstva odpadov ukladaných na skládky odpadov (zníži sa prašnosť aj riziko požiarov, ku ktorým dochádza na skládkach odpadov)
* budovania nových zariadení na zhodnocovanie a recykláciu odpadov
* zavádzania nových technológií na spracovanie odpadov
* zavádzania nových technológií na energetické zhodnocovanie odpadov a spaľovanie s energetickým využitím

**Priame pozitívne vplyvy strategického dokumentu na podzemné vody, povrchové vody a pôdu** budú predovšetkým dôsledkom:

* realizácie zlepšenia systému zberu nebezpečných odpadov (olejov, odpadov s obsahom PCB, elektroodpadu, starých vozidiel)

**Nepriame pozitívne vplyvy na zníženie znečistenia horninového prostredia a pôdy** sa môžu prejaviť ako dôsledok:

* zlepšenia stavu ovzdušia, podzemných a povrchových vôd

**Nepriame pozitívne vplyvy na šetrenie nerastných surovín** sa môžu prejaviť ako dôsledok**:**

* energetického využívania odpadov

**Nepriame pozitívne vplyvy na znižovanie záberu pôdy** sa môžu prejaviť ako dôsledok:

* znižovania skládkovania odpadov

**4. Vplyv na zdravotný stav obyvateľstva:**

Dosahovaním cieľov vytýčených v záväznej časti programu odpadového hospodárstva by malo dochádzať k zlepšovaniu stavu jednotlivých zložiek životného prostredia. Stav životného prostredia má vplyv aj na zdravie obyvateľstva, preto predpokladáme pozitívny vplyv posudzovaného strategického dokumentu na zdravotný stav obyvateľstva.

Predovšetkým dosiahnutie cieľov pre nebezpečné odpady (napr. zlepšenie ich zberu od obyvateľov, stanovenie zvýšenia zodpovednosti výrobcov za zber a zhodnocovanie) by malo zamedziť kontaminácii zložiek životného prostredia látkami, ktoré poškodzujú zdravie.

Pozitívne by malo vplývať na ovzdušie aj zavádzanie nových technológií na energetické zhodnocovanie odpadov a spaľovanie s energetickým využitím.

Obmedzenie zneškodňovania odpadov skládkovaním zníži prašnosť, zápach, zníži sa riziko požiarov, ktoré na skládkach vznikali, riziká kontaminácie podzemných aj povrchových vôd a bude možné obmedziť aj stresové faktory, ktoré pôsobia na obyvateľstvo bývajúce v blízkosti skládok odpadov.

**5. Vplyvy na chránené územia [napr. chránené vtáčie územia, územia európskeho významu, súvislá európska sústava chránených území (Natura 2000), národné parky, chránené krajinné oblasti, chránené vodohospodárske oblasti a pod.] vrátane návrhu opatrení na ich zmiernenie:**

Realizáciou záväznej časti programu kraja sa nepredpokladá žiadny negatívny vplyv na chránené územia.

**6. Možné riziká súvisiace s uplatňovaním strategického materiálu:**

Nepredpokladajú sa žiadne významné riziká spojené s uplatňovaním programu kraja vo vzťahu k životnému prostrediu.

**7. Vplyvy na životné prostredie presahujúce štátne hranice:**

Nepredpokladajú sa vplyvy na životné prostredie presahujúce štátne hranice.

**IV. Dotknuté subjekty**

**1. Vymedzenie zainteresovanej verejnosti vrátane jej združení:**

Zainteresovanou verejnosťou sú občania Prešovského kraja.

1. **Zoznam dotknutých subjektov:**

1. Ministerstvo životného prostredia SR

2. Úrad Prešovského samosprávneho kraja

3. Obce a mestá Prešovského kraja

4. Okresný úrad Bardejov, odbor starostlivosti o životné prostredie

5. Okresný úrad Humenné, odbor starostlivosti o životné prostredie

6. Okresný úrad Kežmarok, odbor starostlivosti o životné prostredie

7. Okresný úrad Levoča, odbor starostlivosti o životné prostredie

8. Okresný úrad Medzilaborce, odbor starostlivosti o životné prostredie

9. Okresný úrad Poprad, odbor starostlivosti o životné prostredie

10. Okresný úrad Prešov, odbor starostlivosti o životné prostredie

11. Okresný úrad Sabinov, odbor starostlivosti o životné prostredie

12. Okresný úrad Snina, odbor starostlivosti o životné prostredie

13. Okresný úrad Stará Ľubovňa, odbor starostlivosti o životné prostredie

14. Okresný úrad Stropkov, odbor starostlivosti o životné prostredie

15. Okresný úrad Svidník, odbor starostlivosti o životné prostredie

16. Okresný úrad Vranov nad Topľou, odbor starostlivosti o životné prostredie

17. Okresný úrad Prešov, odbor výstavby a bytovej politiky

18. Okresný úrad Prešov, pozemkový a lesný odbor

19. Okresný úrad Prešov, odbor cestnej dopravy a pozemných komunikácií

20. Okresný úrad Prešov, odbor krízového riadenia

21. Slovenská agentúra životného prostredia, Banská Bystrica

22. Slovenská inšpekcia životného prostredia, Košice

23. Krajský pamiatkový úrad Prešov

24. Krajské riaditeľstvo hasičského a záchranného zboru v Prešove

25. Regionálny úrad verejného zdravotníctva Prešov

26. Regionálny úrad verejného zdravotníctva Humenné

27. Regionálny úrad verejného zdravotníctva Bardejov

28. Regionálny úrad verejného zdravotníctva Poprad

29. Regionálny úrad verejného zdravotníctva Stará Ľubovňa

30. Regionálny úrad verejného zdravotníctva Svidník

31. Regionálny úrad verejného zdravotníctva Vranov nad Topľou

32. Okresný úrad Košice, odbor starostlivosti o životné prostredie

33. Okresný úrad Žilina, odbor starostlivosti o životné prostredie

34. Okresný úrad Banská Bystrica, odbor starostlivosti o životné prostredie

1. **Dotknuté susedné štáty:**

Nepredpokladá sa, že by týmto strategickým dokumentom mohli byť dotknuté susedné štáty.

**V. Doplňujúce údaje**

**1.Mapová a iná grafická dokumentácia (napr. výkres širších vzťahov v mierke primeranej charakteru a pôsobnosti strategického dokumentu):**

Predkladané oznámenie neobsahuje žiadne mapové ani iné grafické dokumentácie.

**2.Materiály použité pri vypracovaní strategického dokumentu:**

Program odpadového hospodárstva Prešovského na roky 2011 – 2015

Program odpadového hospodárstva SR na roky 2011 – 2015

Program odpadového hospodárstva SR na roky 2016 – 2020

**VI. Miesto a dátum vypracovania oznámenia**

Prešov, 14. 04. 2016

**VII. Potvrdenie správnosti údajov**

**1.Meno spracovateľa oznámenia:**

MVDr. Beáta Fedorková

**2.Potvrdenie správnosti údajov oznámenia podpisom oprávneného zástupcu obstarávateľa, pečiatka:**

Potvrdzujem správnosť údajov v oznámení.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oprávnený zástupca obstarávateľa

PaedDr. Miroslav Benko, MBA

vedúci odboru starostlivosti o životné prostredie